Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8903

b) a repülőtéri meteorológiai viszonyokra való minden hivatkozást, mint például a felhőalap magasság jelölések, a repülőtér közepes tengerszint feletti magassága feletti magassággal kell kifejezni. 4.2 A magassági szél és magaslégköri hőmérséklet információkra vonatkozó specifikációk 4.2.1 Térkép formában 4.2.1.1 Ahol indulás előtt a repülőszemélyzetet térképformájú magassági szél és magas-légköri hőmérséklet információval látják el, a térképeknek rögzített idejű, szabványos repülési magasságszintekre vonatkozó előrejelzés térképeknek kell lenniük. Trópusi területeken, vagy rövid repülések esetén előrejelzés térképek helyett aktuális térképek adhatók; ezekben az esetekben az ábrázolt szinteknek a szabványos izobár szinteknek kell lenniük. 4.2.1.2 Magassági szél és magaslégköri hőmérséklet térképeket kismagasságú repülések részére nem több, mint 500 km (300 NM) közökkel elválasztott pontokra és legalább a következő magasságokra kell szolgáltatni: 600, 1500 és 3000 m (2000, 5000 és 10000 láb). 2007/70/II. szám 4.2.2 Táblázatos formában Ajánlás. – Ahol magassági szél és magaslégköri hőmérséklet információt táblázatos formában szolgáltatnak, ennek ugyanazokra a repülési magasságszintekre vonatkozó adatokat kell tartalmazniuk, mint a magaslégköri térképeknek. Ezeket az információkat egy szabályos rácson lévő, kitűzött helyekre kell megadni. Megjegyzés. – Magassági szél és magaslégköri hőmérséklet táblázatos előrejelzések prezentációs formájára példákat az 1 Függelék tartalmaz. 4.3 Szignifikáns időjárási információkra vonatkozó specifikációk 4.3.1 Térkép formában 4.3.1.1 Ahol a szignifikáns útvonal időjárási jelenségekre vonatkozó információkat térkép formájában adják a hajózószemélyzet tagjainak indulás előtt, a térképeknek meghatározott rögzített időtartamra érvényes szignifikáns időjárási térképeknek kell lenniük. Ezeknek a térképeknek mutatniuk kell a következőket, aszerint, hogy a járathoz mi szükséges:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes